# விக்கிப்பீடியா:ஆலமரத்தடி/தொகுப்பு101

## இந்திய விக்கிமீடியா கிளை சார்பாக சில செய்திகள்

வணக்கம். இது வரை தமிழ் விக்கிப்பீடியாவுக்குத் தன்னார்வமாக பங்களித்து வந்தது போக, தற்போது இந்திய விக்கிமீடியா கிளையில் திட்டமிடல் இயக்குநர் பொறுப்பு ஏற்றிருப்பதை முன்னரே தெரிவித்திருந்தேன். இந்திய விக்கிமீடியா கிளை சார்பாக சில செய்திகளைப் பகிர விரும்புகிறேன்.  
**இந்திய விக்கிமீடியா கிளை என்றால் என்ன?**  
முதலில், விக்கிப்பீடியா திட்டம் தனி ஒரு வலைத்தளமாகத் தோன்றியது. பின்பு, அதனை நிருவகிக்க விக்கிமீடியா அறக்கட்டளை என்று ஒரு அமைப்பு அமெரிக்காவில் பதிவு செய்யப்பட்டது. விக்கிப்பீடியாவுக்குச் சட்டப் பாதுகாப்பு வழங்குவதுடன், அதற்கான செலவுகள், விரிவாக்கப் பணிகளுக்கு என ஊழியர்களை நியமிப்பது ஆகிய பணிகளையும் அறக்கட்டளை பார்த்துக் கொள்ளத் தொடங்கியது.  
கூகுள், முகநூல் போன்ற வழமையான வணிக நிறுவனங்களைப் போல் விக்கிமீடியா அறக்கட்டளையும் நாட்டுக்கு நாடு கிளை திறப்பதில் சிக்கல் உள்ளது. 1. இது தேவையற்றது. 2. சட்டம், நடைமுறை சிக்கல்களைச் சந்திக்க வேண்டி வரும். 3. உள்ளூர் நிலவரங்களை அமெரிக்காவில் இருந்து புரிந்து கொண்டு இயங்க முடியாது.  
எனவே, ஒவ்வொரு நாட்டில் உள்ள விக்கிமீடியர் சமூகங்களும் ஒரு இலாப நோக்கற்ற அமைப்பைப் பதிவு செய்தால் அதனை முறைப்படி ஏற்று ஆதரவு வழங்குவது என்னும் முறையை விக்கிமீடியா அறக்கட்டளை பின்பற்றத் தொடங்கியது.  
இதன்படி, தற்போது உலகெங்கும் 40க்கும் மேற்பட்ட கிளைகள் உள்ளன. இவற்றில், செருமனி விக்கிமீடியா நிறுவனம் முன்னோடியானது. 50+ ஊழியர்களைக் கொண்டு இயங்குகிறது.  
இந்தக் கிளைகள் தத்தம் நாட்டில் விக்கிமீடியா பங்களிப்புகளை ஊக்குவிப்பது, அரசு, கல்வி நிறுவனங்களுடன் உறவாடி பங்களிப்புக்கு உகந்த சூழலை உருவாக்குவது ஆகிய பணிகளில் கவனம் செலுத்துகிறது. எடுத்துக்காட்டுக்கு, ஒரு நாட்டின் காப்புரிமைச் சட்டத்தை கட்டற்ற இயக்கங்களுக்குத் தோதாக மாற்ற முனையலாம். பல பயனுள்ள ஆக்கங்களை பல்கலைகளிடம் பேசி பொது உரிமத்தில் கொண்டு வரலாம். உள்ளூரில் விக்கிமீடியர்கள் ஏற்பாடு செய்யும் நிகழ்வுகளுக்கு ஆதரவு வழங்கலாம்.  
பல இந்திய விக்கிமீடியர்களின் முனைப்பின் காரணமாக, இந்திய விக்கிமீடியா கிளை 2010ஆம் ஆண்டு தொடங்கப்பட்டு, விக்கிமீடியா அறக்கட்டளை ஏற்பு பெற்றது.  
நம் சுந்தர், இந்திய விக்கிமீடியா கிளையின் நிறுவன உறுப்பினர்களில் ஒருவர். சோடாபாட்டில் அதன் செயற்குழுவில் பணியாற்றி இருக்கிறார். User:Logicwiki உறுப்பினராக இருந்து செயற்பட்டிருக்கிறார். 2011 இந்திய விக்கிமீடியா மாநாட்டின் போது சோடாபாட்டிலும் Logicwikiயும் சிறப்பான பணி ஆற்றினார்கள்.  
கடந்த நான்கு ஆண்டுகளாக பெருமளவு தன்னார்வலர் பங்களிப்பைக் கொண்டு மட்டுமே இயங்கி வருகிறது. கடந்த இரு ஆண்டுகளாக, சௌமியன் பகுதி நேரப் பணி ஆற்றி வந்தார். நான் தற்போது முழு நேரப் பொறுப்பில் உள்ளேன்.  
இந்தப் பின்புலக் கதையை ஏன் சொல்கிறேன் என்றால் :)  
இந்திய விக்கிமீடியா கிளை என்றால் என்ன, அது என்ன செய்கிறது, தமிழ் விக்கிமீடியர்களைப் போன்ற சமூகங்கள் ஏன் அதற்குப் பங்களிக்க வேண்டும் என்ற புரிதல் குறைவாகவே உள்ளது.  
கடந்த தமிழ்விக்கி10 கொண்டாட்டங்களின் போது, எங்கெல்லாம் அலுவல் முறை கடிதங்கள் தேவைப்பட்டனவோ அவற்றை இந்திய விக்கிமீடியா கிளையே வழங்கியது. நமது கொண்டாட்டங்களுக்கான செலவின் ஒரு பகுதியை இந்திய விக்கிமீடியா கிளை வழங்கியது. வருங்காலத்தில் நாம் பெரிய திட்டங்களை முன்னெடுத்தால், ஒரு சில இலட்சங்களுக்கு மேல் தனிநபர் மூலம் நிதியைக் கையாள முடியாது. அது போன்ற வேளைகளில், இந்திய விக்கிமீடியா கிளை நமக்கு நடைமுறை ஆதரவு தரும். இது நாம் இந்திய விக்கிமீடியா கிளையிடம் பெறக்கூடிய பயன்களுக்கான சில எடுத்துக்காட்டுகள்.  
**நாம் ஏன் பங்களிக்க வேண்டும்?**  
பல்வேறு விக்கிமீடியா திட்டங்கள் ஏறத்தாழ 20 மொழிகளில் இந்தியாவில் இயங்குகின்றன. எனினும், தமிழ், மலையாளம், வங்காளம் போல் ஓரளவு நிலைத்தன்மை பெற்ற திட்டங்கள், சமூகங்கள் குறைவே. இந்தியாவில் விக்கிமீடியா இயக்கத்தை வளர்ப்பதற்கான பல சட்ட மாற்றங்கள், அரசு ஆதரவைப் பெற இக்கிளை மூலம் முனைவது கூடிய வலுவைத் தரும். அப்படிச் செயற்படும் முன் இக்கிளையை வலுவான ஒரு அமைப்பாக உருவாக்க வேண்டியது அவசியமாகிறது. இக்கிளை எவ்வளவு வலுவாகச் செயற்படுகிறதோ அதற்கேற்ப தான் விக்கிமீடியா அறக்கட்டளையும் நிதி ஆதரவு தரும்.  
தற்போதைய நிலையில் இந்திய விக்கிமீடியா கிளையில் மிகச் சில உறுப்பினர்களே இருக்கிறார்கள். திறமையும் அனுபவமும் மிக்க உறுப்பினர்களும் விரைவில் களைத்து விடுகிறார்கள். அடுத்த தலைமுறை உறுப்பினர்களும் நிறைந்த அனுபவம் வாய்ந்த உறுப்பினர்களும் தேவை.  
இவ்வமைப்பை வலுப்படுத்த நீங்கள் இந்திய விக்கிமீடியா கிளையில் உறுப்பினராகச் சேர விண்ணப்பிக்கலாம். 18 வயது நிரம்பிய, இந்திய குடியுரிமை உள்ளோர் உறுப்பினர் ஆக சேர விண்ணப்பிக்கலாம்.
உறுப்பினராகச் சேர்ந்த பின் இந்திய அளவிலும் தமிழ் சார் மட்டங்களிலும் விக்கிமீடியா திட்டங்களை முன்னெடுக்க திட்டங்கள் தீட்டிச் செயற்படலாம். செயற்குழுவுக்கான தேர்தல்களில் கலந்து கொண்டு கொள்கை முடிவுகள் எடுத்து அமைப்பை சரியான பாதையில் செல்ல வழி காட்டலாம்.  
இச்செயற்பாடுகள், உங்கள் தனிப்பட்ட வேலை, ஆளுமையிலும் பயனுள்ள அனுபவங்கள், தொடர்புகளைத் தரும். சுருக்கமாகச் சொன்னால், ஒரு நாட்டின் அரசியல் நிலவரம் போல் இந்த அமைப்பின் நலமும் ஒவ்வொரு விக்கிப்பீடியரின் பங்களிப்பின் மூலமாகவே உறுதி செய்ய இயலும்.  
தற்போது மும்பை, கருநாடகம், கேரளம் போன்ற பகுதிகளில் இருந்து கூடுதல் உறுப்பினர்கள் இருக்கிறார்கள். தமிழ் உறுப்பினர்கள் மிகக் குறைவாகவே உள்ளனர். இவ்வெண்ணிக்கையைக் கூட்டுவதன் மூலம் தமிழ் சார் செயற்பாடுகளைக் கூட்டலாம்.  
*இன்னொரு முக்கியமான குறிப்பு*: இலங்கை, மற்ற நாடுகளைச் சேர்ந்த தமிழர்கள், இங்கிருந்து புலம் பெயர்ந்து வேறு நாடுகளில் குடியுரிமை பெற்றோர் இந்திய விக்கிமீடியா கிளையில் சேர முடியாது. ஆனால், ஐக்கிய இராச்சியம், கனடா போன்ற நாடுகளில் உள்ள கிளைகளில் சேர்ந்து அவற்றின் மூலம் தமிழ் சார் திட்டங்களை முன்னெடுக்கலாம். அதே போல் *இலங்கை தமிழ் விக்கிப்பீடியர்* என்பது போன்ற முறையான பயனர் குழுமங்களையும் தொடங்கலாம். இவற்றுக்கும் உலகளாவிய விக்கிமீடியா அறக்கட்டளை ஆதரவு தரும்.  
இத்துடன் என் உரையை நிறைவு செய்கிறேன் :) ஏதேனும் ஐயங்கள் இருந்தால் இங்கோ தனிமடலிலோ என்னிடம் கேட்கலாம். நன்றி.--Ravidreams (WMIN) (பேச்சு) 09:47, 3 நவம்பர் 2014 (UTC)
1. உங்களது உரை எக்காலத்திலும் பலருக்கும் பயன்படும்படி இருக்கிறது. பயிற்சிப் பட்டரைகளிலும், நண்பர்களிடமும் கலந்துரையாடும் போது, பயன்படும் வகையில் நல்லதொரு புரிந்துணர்வு ஏற்படுத்தும். மிக்க நன்றி--≈ <font>**த<font color = "red">♥</font>உழவன்**</font><sup><font> **( கூறுக )** </font></sup> 00:45, 4 நவம்பர் 2014 (UTC)
::--<span><big></big></span> 11:14, 4 நவம்பர் 2014 (UTC)